Document ID: 31997R2500

KOMMISSIONENS FORORDNING (EF) Nr. 2500/97 af 15. december 1997 om forsyningsopgørelsen for Azorerne og Madeira for svinekødsprodukter og om ændring af forordning (EØF) nr. 1725/92
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved forordning (EF) nr. 2348/96 (2), særlig artikel 10, og
ud fra følgende betragtninger:
Ved Kommissionens forordning (EØF) nr. 1725/92 (3), senest ændret ved forordning (EF) nr. 1882/97 (4), fastlagdes for perioden 1. juli 1997 til 31. december 1997 dels de mængder, der indgår i forsyningsopgørelsen, og for hvilke der indrømmes fritagelse for importafgiften ved direkte indførsel fra tredjelande, eller for hvilke der ydes støtte i forbindelse med forsendelse fra resten af Fællesskabet, dels de mængder racerene avlsdyr med oprindelse i Fællesskabet, for hvilke der ydes støtte med henblik på udvikling af produktionsmulighederne på Azorerne og Madeira;
indtil de ansvarlige myndigheder giver meddelelse om Azorernes og Madeiras ajourførte behov og for ikke at afbryde anvendelsen af den særlige forsyningsordning, er opgørelsen blevet fastlagt for perioden 1. juli til 31. december 1997 ved forordning (EØF) nr. 1725/92; det har efter Portugals fremlæggelse af oplysninger om Azorernes og Madeiras behov været muligt at fastlægge en opgørelse for perioden 1. juli 1997 til 30. juni 1998; bilagene til forordning (EØF) nr. 1725/92 bør derfor affattes som angivet i bilaget til nærværende forordning;
de opgørelser, der er fastsat under den særlige forsyningsordning, vedrører perioden 1. juli til 30. juni; den endelige forsyningsopgørelse skal derfor anvendes fra begyndelsen af denne periode, dvs. 1. juli 1997;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
Bilag I, II og III til forordning (EØF) nr. 1725/92 affattes som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. juli 1997. Støttebeløbene i bilag II anvendes dog fra den 1. januar 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. december 1997.

Labels: 3
18
17
6